آشیق سلجوق شهبازی

آشیق سلجوق شهبازی ـ چاغداش آدلیم آشیق، دده قورقود عاشیقلاری و خانه ایران عاشیقلاری قوروجوسو.

 حیاتی 
آشیق سلجوق ۱۳۴۱ گونش ایلینده میانانین آغجا قیشلاق کندینده دونیایا گؤز آچيب. ۱۹۷۵-جي ايلده شوکور کيشي تهرانا کؤچه‌رک نعمت آباد محلله‌سينده مسکونلاشير. سلجوق بير گون گؤرور کي، قونشودا فرش ماغازاسيندا بير آشيق ياخشي ساز چاليب اوخويور، جاماعات دا ييغيليب اونا قولاق آسير. سلجوق اوتانا-اوتانا گليب ماغازانين يانيندا دايانير، آشيغين سازينا، سؤزونه قولاق آسير. بوردا اولان آداملاردان بيري یداللها ديير کي، آشيق ايمامزاده حسنده قاتار کؤرپوسونون يانيندا بير سازبندله تانيش اولدوم. چوخ گؤزل ساز باغلايير و گؤزل ده ساز چالير. لاپ بولاق کيمي قاينايير. آشيق يدوللا ديير آدي ندير؟ ديير کي، آدي آشيق عوضدير. آشيق يدوللا ديير: او منيم اوستاديمدير. اونون اوستونه نه او تايدا، نه ده بو تايدا بير آشيق يوخدو. آنجاق آشيقليغا گتمير. بونو اشيدن سلجوقؤز-اؤزونه ديير کي، نه گؤزل اولدو، من صاباح گئديب اوستاد آشيق عوضي تاپاجام و اوندان آشيقليق درسي آلاجام. سحري گون گئديب اوستاد عوضي تاپير و اونا دانيشير کي، آي اوستاد، من آشيقليق صنعتيني چوخ سئويرم، آشيق اولماق ايسته‌ييرم. آنجاق آتام بيلسه، مني ائوه قويماياجاق. من نه ائديم؟ اوستاد عوض ديير: بير هاوا چاليرام، اونو اوخو من سنين سسينه باخيم، سونرا ديرم نيله‌يرسن. اوستاد عوض بير هاوا چالير، سلجوق دا اوخويور. اوستاد عوض سلجوقون سسيني چوخ بيه‌نيب ديير: اوغول! بوندان بله منيم ماغازام سنيندي. واختين اولاندا گل هم ساز باغلاماغي، هم ده ساز چالماغي اؤيره‌ديم. ساز آلماق لازيم دييل. سن هر گون ده گلسن من سنه درس وررم. هچ کيمه ده دمه. بير گون هامي گؤرر کي، سن بؤيوک بير صنعتکارسان. اوندا آتان سنين ساز چاليب اوخوماغيندان لذت آلار، من ده سوينرم. سلجوق ۴ ايل آشيق عوضدن آشيقليق درسي آلير. نه آتاسي بيلير، نه ده جاماعات. بير گون اوستادينا ديير: آي اوستاد! من صاباحدان عسگر گديرم. سلجوغا خيير-دوعا ورير. سلجوق اوستاددان آيريلير، ۱۹۸۰-جي ايلده عسگر گدير. ۲ ايل عسگرليکدن سونرا گلير گؤرور اوستادي دونياسيني دييشيب. سازسيز قراري گلمه‌يهن سلجوق گدير تهرانين "خاکسيفيد" محلله‌سينده چيريشانلي آشيق هوسين اسدينن تانيش اولور. سونرا چينگيز و فرروخ مهديپورو گتيريرنمتابادا. بير نئچه ايل اونلاردان ساز باغلاماق و ساز چالماق اؤيره‌نير. بير واخت شوکور کيشي گؤرور اوغلو هم ساز چالير، هم ده ساز باغلايير. ۱۹۸۸-جي ايلده سلجوق باشلايير آشيقليغا.

بير-ايکي ايلين ايچينده تهراندا و بوتون آذربايجاندا سلجوغون ساز ماغازاسي و چاليب اوخوماسي ديللر ازبري اولور. هر ياندان گليرلر ساز آلماغا و ساز اؤيرنمه‌يه. نمتاباد بير بالا باکي کيمي تانينير. بير گون پروفسسور دوکتور محمد هوسين (دوزگون) آشيغا ديير: آشيق! بوتون خالقين يانيندا حؤرمتين وار، هامي سني اورکدن سويرلر. اله منيم ده کؤنلومه ياتيبسان. بوندان سونرا من سني آذربايجانين ميللي آشيغي آدلانديريرام و سنين آديني دا آشيق سلجوق قويوروم. آشيق سلجوق ۱۹۸۹-جو ايلده "آذربايجان آشيقلاري" کوللکتيويني يارادير. ۱۹۹۲-جي ايلده آذربايجانا صفر ادير. گنجه‌ده آشيق ديپلومونا لاييق گؤرولور.

۱۹۹۹-جو ايلده کوللکتيوينين آديني دييشيب "دده قورقود آشيقلاري" آدلانديرير. چوخ چاليشديقدان سونرا ايرانين راديو و تلويزياسيندا آشيق موسيقيسيني رسميلشديرير. ۷ ايل راديو و تلويزييادا جيخيش ادير.

۲۰۰۵-جي ايلده "ال سسي" آديندا بير شير کيتابي ايشيق اوزو گؤروب. ۲۰۰۶-جي ايلده دده قورقود کيتابينين قازانخان داستانيني موعاصير آشيق ديلينه چويريب و دده قورقود آشيقلاري ايله ايفا اديب. ۲۰۰۷-جي ايلده "تپه‌دن ديرناغا آذربايجانام" شير کيتابي خالق شاعيري زليمخان ياقوبون يازديغي موقدديمه ايله نشر اولونوب.

دده قورقود آشيقلاري ۲۰۱۰-جو ايلده آذربايجاندا کچيريلن بيرينجي بينلخالق آشيق فستيوالينا دعوتي اولور، فستيوالدا دده قورقود آشيقلارينين رهبري کيمي چيخيش ادير. آشيق سلجوق شهبازي ۲۰۱۰-جو ايلده ايرانداموسيقي اويندا ايران آشيقلاريني نيماينده‌سي سچيلير. اله همين ايلده "آشيق داستانلاري" کيتابي ايشيق اوزو گؤرور. ۲۰۱۳ جي- ايل "ايران آشيقلاري و ادبياتي" کيتابياشيق سلجوق شهبازينين ۴۰ ايلده چکديگي زحمتين بحره‌سي نشر اولور. آشيق صنعتينده ۸ کلاسسيک آشيق هاواسينين ياراديجيسيدير.آشيق سلجوق شهبازي ايرانين موسيقي اوينده ايشليير کن پينهاني اولاراق باشلييير آشيقلارا بير مرکز ياراتماغا. آشيق تام دقيق بيليردي کي ايران آشيقلارينين بير موستقيل تشکيلاتي اولماسا بو ادبييات گونه بير تنزوله دوغرو گده‌جک. نهايت ۲۰۱۵ جي- ايلين اولرينده بوتون سندلري حاضيرليياندان سونرا ايران دؤولتينه رسمي موراجييت اديب و "ايران آشيقلار بيرليگي"نين رسمي ايشه باشلاماغينين ايجازه‌سيني آليب و ۲۰۱۵ جي- ايلين اوکتيابر آيينين ۱۰ دا- تهرانين نيياوران مدنييي مرکزينده ايران آشيقلار بيرليگينين بينلخالق رسمي آچيليشيني مراسيميني قوردو. و ۵ بؤيوک ايران تورکلري ياشييان شهرلرينه ايران آشيقلار بيرليگينين شؤعبه لرينين ايشه باشلاماغينين ايجازه‌سيني آلدي و بو گون سيز آنا تبريزيميزده تبريز شؤعبه سينين آچيليشينين شاهيديسينيز.

 اثرلری 
 ائل سسی (۱۳۸۴)
 تپه دن دیرناغا آذربایجانام
 عاشیق داستانلاری
 عاشیق ادبیاتی 
 عاشیق گؤردویون چاغیرار 
 دده قربانی

 یاراتدیغی هاوالار 
ایندی یه قدر آشیق شهبازی طرفیندن یارادیلان آشیق هاوالاری بونلاردیر:

۱- شهبازی دوبیتیسی.

۲- شهبازی گارایلیسی.

۳- شهبازینین حاق دیوانیسی.

۴- شهبازینین بایاتیسی.

۵- شهبازینین بایاتی لایلا.

۶- شهبازی دوشه مسی.

۷- شهبازی کوراوغلوسو.

۸- شهبازنین ضربی دیوانی سی

 آیریجا باخین 
 آشیق
 خانه ایران عاشیقلاری

 قایناقلار 

 ashiqshahbazi

بؤلمه:آشیق
بؤلمه:تورک آشیقلاری
بؤلمه:تورک ادبیاتی
بؤلمه:تورک شاعیرلر